Kolasin allahindluses vaevlevas Rocca keskuses. Täpsemalt küll oma lemmikpoes Marks&Spenceris. Soetasin emotsiooniostuna Notsule komplekti madalaid treeningsokke, mida kaunistavad  ingliskeelsed päevade nimetused esmaspäevast reedeni.    Lahedad sokid said. Ulatasin ostu teleka ees vedelevale eesteismelisele. Manitsusega, et nüüd on igaks päevaks oma sokid ja vaata, et sassi ei lähe. :)  Ja tema... sortis sokid kahte hunnikusse ning teatas, et kolmapäeval ja reedel on tal klaver ja need paarid sokke on täiesti üleliigsed.    ***  Meesisend jätkas täiesti tõsisel näol, et meeste osakonnas müüakse samal põhimõttel aluspükste komplekte. Aga komplektis on kaksteist  paari, kirjad peal January, February...  :) Eelteismelisel jäi seoses sobiva võõrkeele oskuse puudumisega see kild püüdmata.